«Մեծ է հավանականությունը, որ կունենանք ազատ, արդար և բովանդակային առումով թերի ընտրություններ: Երեք գործոն կա, որոնք չեն թողնում այս ընտրություններին վերաբերվել մեծ խանդավառությամբ՝ ընտրությունների ժամկետը, Ընտրական օրենսգիրքը և մթնոլորտը, որում այս ընտրությունները տեղի են ունենալու. այս մթնոլորտում հեղափոխական թմբուկի աղմուկն ուժեղ է»,- այս մասին «Առաջին լրատվական»– ի հետ զրույցում ասաց վերլուծաբան Վահե Հովհաննիսյանը՝ հավելելով, որ այս ընտրություններով չի ձևավորվելու այնպիսի քաղաքական համակարգ, որը հանգիստ պայմաններում երկիրը կարող է տանել առաջ: